open-index/open-wikipedia-markdown huggingface dataset:
Van Allen-beltene

**Van Allen-beltene**, eller **jordens strålingsbelter**, er to torusformede belter med elektrisk ladede partikler, hovedsakelig protoner og elektroner, som er fanget av jordens magnetfelt.

Det indre strålingsbeltet ble påvist 31. januar 1958 ved hjelp av geigertelleren ombord på den første amerikanske satellitten, Explorer I. Det består for det meste av protoner med energi opp mot 600 MeV, og befinner seg mellom 700 og 6&nbsp;000 km over jordoverflaten. Protonene i det indre strålingsbeltet oppstår når kosmisk stråling kolliderer med atomer i atmosfæren.

Det ytre strålingsbeltet strekker seg fra omtrent 15&nbsp;000 til 25&nbsp;000 km over jordoverflaten. Det består hovedsakelig av elektroner, og varierer i intensitet etter solvindforholdene. Partiklene i det ytre beltet inkluderer også ioner, for det meste protoner, men også en liten prosentandel alfapartikler og oksygenioner.

Van Allen-beltene er oppkalt etter den amerikanske fysikeren James Van Allen, som ledet utviklingen av de vitenskapelige instrumentene på satellittene Explorer I og Explorer III. Det er påvist tilsvarende strålingsbelter rundt andre planeter og himmellegemer som har magnetfelter sterke nok til å fange opp romplasma.

## Betydning for romfart og satellitter
### Den søratlantiske anomali

Van Allen-beltene ligger symmetrisk med jordens magnetiske akse. Siden denne ikke er sammenfallende med rotasjonsaksen, er strålingen fra det indre strålingsbeltet sterkest i området rundt Sør-Atlanterhavet og svakest nord i Stillehavet. Dette innebærer blant annet at satellitter som går i en bane over «den søratlantiske anomali» er ekstra utsatt for stråling.

Hubble-teleskopet var opprinnelig utstyrt med seks gyroskoper, hvorav bare fire var beregnet for bruk ved observasjoner og de to resterende var reserver. Bare ett år etter oppskytningen i 1990 var to av gyroskopene satt ut av spill, delvis på grunn av økt stråling over den søratlantiske anomali. Idag er bare to av gyroskopene i drift, og Hubble-teleskopet utfører på grunn av den økte risikoen for strålingsskader ikke observasjoner når det passerer dette området.

## Menneskeskapte strålingsbelter

9. juli 1962 utførte USA den kjernefysiske prøvesprengningen Starfish Prime høyt oppe i atmosfæren. Prøvesprengingen fant sted 400 km over Johnston Island i Stillehavet, og frigjorde energi tilsvarende 1,4 megatonn TNT. Enkelte av betapartiklene som oppstod etter sprengingen kolliderte med andre partikler i atmosfæren, og skapte et glødende lys på himmelen.

## Referanser


## Eksterne lenker
* 50 år siden Van Allen-beltene ble oppdaget – Norsk romsenter
* Radiation belts –
The Fool on the Hill

«**The Fool on the Hill**» er en sang av The Beatles som er skrevet og sunget av Paul McCartney. 

Den ble utgitt på  albumet *[[Magical Mystery Tour]]* i 1967. Albumet ble utgitt som dobbelt-EP med 6 spor i Storbritannia.

## Medvirkende
*Paul McCartney &ndash; vokal, piano, akustisk gitar, blokkfløyte, bassgitar
*John Lennon &ndash; harmonika
*George Harrison &ndash; akustisk gitar, harmonika
*Ringo Starr &ndash; trommer, maracas, fingersymbaler
*Christopher Taylor &ndash; fløyte
*Richard Taylor &ndash; fløyte
*Jack Ellory &ndash; fløyte

## Se også
**[[Magical Mystery Tour (film)]]*

## Referanser
Whatever (En vogue)

«**Whatever**» er den andre singelen fra musikkgruppen En Vogues tredje studioalbum, *[[EV3]]*. Den har fått gull av RIAA for å ha levert over 500&nbsp;000 enheter ut av landet.

«Whatever» ble produsert av Babyface (han deltok på andre spor òg), da dette albumet avmerket første gangen En Vogue avvek fra deres vanlige Foster & McElroy-lyd. Videoversjonen var også den første til å vise kun tre av de originale En Vogue-medlemmene (Uten det nylig avgåtte Dawn Robinson).

Innsats for å ta opp albumet på nytt uten Robinson var alt annet enn en suksess da hun kan høres i bakgrunnen og som ledsanger igjennom *EV3*. The originale lederverset i «Whatever» er fjerde («anything you do, I crave it baby …») og kan tydelig høres på remixen av sporet. Hun dominerer resten av sangen med hennes sterke sopranovokaler («what ey-y, eh-y, eh-y, eh-y EVER»). Terry Ellis erstattet Dawns fremfusende vokal i videoen og på studiealbumversjonen.

## Eksterne lenker
* Dawn Robinsons Offisielle MySpace
Charles Ralph Boxer

**Charles Ralph Boxer** (født 8. mars 1904 i Sandown på Isle of Wight i England, død 27. april 2000 i St. Albans i Hertfordshire) var en britisk historiker som spesialiserte seg innen utforskningen av tidlig europeisk oversjøisk ekspansjon og imperiebygging i Asia og Brasil. Hans grunnforskning og hans akademiske produksjon reflekteres i mer enn 350 titler på verker av større eller mindre omfang. Mest ruvende er hans verker om det nederlandske og om det portugisiske oversjøiske velde.

## Liv og virke
Boxer ble utdannet ved Wellington College og Sandhurst, hvor hans interesse for japansk språk og kultur ble vakt. I 1923 begynte en karriere i den britiske hær, som blant annet bragte ham til Japan (på grunn av hans språkkunnskaper). Han var som språkoffiser flytende i japansk, nederlandsk, fransk, tysk og portugisisk. 

Fra 1936 var han tilknyttet den britiske militære etterretning i ledende stilling i Hongkong, og da Japan invaderte kronkolonien ble han såret og tatt til fange. 

Før dette hadde han vært involvert i en utenomekteskapelig kjærlighetsaffære som senere ble «foreviget» ved det at hans elskerinne, amerikanske Emily Hahn, beskrev den inngående i boken «China and Me» i 1944 i USA. Han skilte seg, og Emily Hahn og han giftet seg i 1945.

Boxer forlot den britiske hær med majors rang i 1947.

Samme år ble han* Camoens*-professor for portugalstudier ved King's Collegeved London University, et professorat opprettet og delfinansiert fra Lisboa. Han var den eneste med en slik lærestol i den engelskspråklige akademiske verden. Selv hadde han aldri tatt noen universitetsgrad. Han hadde denne lærestolen frem til sin pensjon i 1967 (med unntak av to år i 1950-årene da han var professor for Det fjerne østens historie).  

Ved en anledning ble han erklært *persona non grata* i Portugal. Det skjedde etter at han modifiserte landets diktator Antonio Salazars påstand om at det ikke var noen rasisme å spore i portugisernes kolonistyre.  
 
## Bibliografisk oversikt
* S. George West: *A List of the Writings of Charles Ralph Boxer Published Between 1926 and 1984, Compiled for his Eightieth Birthday*, London: Tamesis Books Ltd, 1984
## Verker i utvalg
* *Jan Compagnie in Japan, 1660-1817, 1936
* *Fidalgos in the Far East, 1550-1770. Fact and Fancy in the History of Macao*, 1948
* *The Christian Century in Japan*, 1951
* *Salvador de Sá and the Struggle for Brazil and Angola, 1602-1686*, 1952
* *South China in the Sixteenth century*, 1953
* *The Dutch in Brazil*, 1957
* *The Great Ship from Amacon*, 1959
* *The Tragic History of the Sea*, 1959
* *Fort Jesus And The Portuguese In Mombasa*, 1960 
* *The Golden Age of Brazil, 1695-1750*, 1962
* *Race Relations In The Portuguese Colonial Empire*, 1963
* *The Dutch Seaborn Empire, 1600-1800*, 1965
* *The Portuguese Seaborn Empire: 1415-1825*, 1969 
* *The Anglo-Dutch Wars Of The 17th Century*, 1974
* *Mary and Misogyny: Women In Iberian Expansion'', 1975

## Referanser


## Eksterne lenker
* Nekrolog i www.guardin.co.uk
* Nekrolog i New York Times
* Mer omtale
Ridley Hall

**Ridley Hall** er et teologisk college i Cambridge i Storbritannia som utdanner geistlige for Church of England og andre kirker.

Selv om det ikke er del av University of Cambridge har Ridley Hall tette bånd med universitetet, og mange av dets studenter tar også utdannelse derfra. 
## Eksterne lenker
* Ridley Hall nettsted
* Cambridge Theological Federation
Glacis

**Glacis** () er et fransk lånord som ved festningsbygning og fortifikasjon beskriver det jevnt skrånende terrenget foran en festningsvoll, det vil si med et norsk ord: skanseskråning. Glaciet stiger slakt og jevnt opp mot festningsverkene eller fortet, mens siden mot fortet eller kontreskarpen, med et brystvern øverst, skråner steilt ned til en dekket vei og en festningsgrav. Slik kunne forsvarerne møte angrep med våpenild mens de var dekket bak brystvernet helt til siste øyeblikk, mens angriperne ikke fant dekning på det skrånende glaciet, som kunne bestrykes både fra festningsgraven og fra selve festningsverket. Soldater som brukte den dekkede veien kunne bare rammes av våpen hvis kuler beskrev en krum bane, som bombekastere og haubitser. 

## Spor i navn
I Fredrikstads bydel Cicignon ligger Glacisgaten. Det er en kort gate, anlagt på det tidligere Cicignon forts glacis. Dette fortet lå tvers overfor Gamlebyen og var sammen med denne en del av Fredrikstads fortifikasjoner. Samme navn finnes i Oslo, hvor Glacisgata ble opparbeidet i 1840-årene på Akershus festnings gamle glacis etter at festningens ytre voller ble nedlagt.
Franz Xaver Wernz

**Franz Xaver Wernz** (født 4. desember 1842 i Rottweil i kongedømmet Württemberg, død 19. august 1914 i Roma) var generalsuperior for jesuittordenen.

## Liv og virke
### Bakgrunn
Wernz ble novise hos jesuittene i en alder av 14 år, i 1857, i kollegiet i Gorheim ved Sigmaringen. Etter abitur studerte Wernz filosofi fra 1861 til 1864 i Aachen og i Maria Laach. Så var han lærer fra 1864 til 1868 ved jesuittgymnasiet i  Feldkirch i Vorarlberg.

Årene 1868 til 1872 studerte han teologi ved Maria Laach. Det ble et avbrudd under den fransk-prøyssiske krig da han var utkommandert som sykepleier. 

### Prest
Wernz ble presteviet i 1871. Deretter virket han igjen som lærer i Feldkirch. I 1875 ble han kalt til professor i kirkerett ved ordenskollegiene Ditton Hall (England) og St. Benno (Wales). 

Fra 1882 var han professor i kirkerett ved det pavelige universitet Gregoriana i Roma, til 1906. De siste to årene var han også universitetets rektor. 

I 1906 ble han utvalgt til å være med i den pavelige kommisjon for kodifiseringen av kirkeloven, og han ble dermed med på å utvikle lovboken Codex Iuris Canonici.

### Jesuittenes generalsuperior
Etter at jesuittenes generalsuperior pater Louis Martín døde ble Franz Xaver Wernz valgt til dette embedet den 8. september 1906. Samtidig fikk han pater Wladimir Ledóchowski som ordenssekretær. Wernz' tid sammenfalt med modernismekristen i kirken, og som jesuittordenen ble sterkt involvert i.

Han døde i august 1914 kort etter utbruddet av annen verdenskrig.

## Verker
* Jus decretalium ad usum praelectionum in scholis textus canonici sive iuris decretalium (1898–1914)

## Referanser


## Litteratur
*
Elektromagnetisk puls

En **elektromagnetisk puls**, forkortet **EMP** (engelsk: *electromagnetic pulse*), er en kortvarig intensiv elektromagnetisk utladning som i noen tilfeller kan forårsake skader på elektroniske komponenter. Man skiller vanligvis mellom elektromagnetiske pulser forårsaket av kjernefysiske våpen (NEMP) eller konvensjonelle våpen, og elektromagnetiske pulser forårsaket av naturskapte fenomener som for eksempel lynutladninger (LEMP).

En elektromagnetisk bombe er enten en konvensjonell bombe eller en atombombe som er spesielt konstruert for å omdanne mye av energien til en elektromagnetisk puls. (Artikkelen om elektromagnetisk bombe er betydelig lenger enn denne artikkelen.)
Clement Chukwu

**Clement Chukwu** (født 1973) er en nigeriansk tidligere friidrettsutøver som spesialiserte seg på 200 meter og 400 meter.

Han var suspendert fra 1992-1996 etter en positiv dopingtest I 1998 vant han gullmedalje i afrikamesterskapet. Han kronet karrieren med gullmedalje på 4 x 400 meter i OL i 2000 i Sydney, Australia.

## Referanser


## Eksterne lenker
*
Florinda da Rosa Silva Chan

**Florinda da Rosa Silva Chan** (født 1954 i Macao) er Macaos sekretær for administrasjon og rettsvesen. Dette er den nest høyeste stilling i Macaos styringsverk.

Chan har utdannelse fra International Open University of Asia med en mastergrad i *business administration* og fra Beijing Languages and Cultural University i kinesisk og administrasjon.

Hun har vært tilknyttet det macaoiske embedsverket siden 1983.

## Eksterne lenker
* Information on the major officials and the Procurator-General of the MSAR
Xian Xinghai

**Xian Xinghai** eller **Sinn Sing Hoi**  (kinesisk: 冼星海, pinyin: *Xiǎn Xīnghăi*, født 13. juni 1905 i Macao i Kina, død 30. oktober 1945 i Moskva i Sovjetunionen) var en kinesisk komponist.

## Liv og virke
### Bakgrunn
Han var sønn av en fisker og en vaskedame, og familiens hjemstavn var i Panyu lenger inn i landet fra fødestedet hans, Macao. Han studerte musikk i Beijing, Shanghai og fra 1930 i Paris (under Vincent d'Indy og Paul Dukas). 

### Musiker
I 1935 vendte han tilbake til Kina for å kjempe mot de japanske okkupanter. Han ble medlem av det kinesiske kommunistparti i 1939. Fra 1940 og til sin død bodde han i Moskva.

Hans kantate *Den gule flod* fra 1939 (til dikt av Guang Weiran) hører til kinesisk moderne musikks mest popoulære verker. Kantaten ble senere utgangspunkt for kollektivkomposisjonen *Klaverkonserten «Den gule flod»*. I tillegg til disse to mest kjente verkene kompoberte han innen alle de større musikkformer - to symfonier, en fiolinkonsert, fire store koralverker, nesten 300 sanger og en opera. 

Xian Xinghai prøvde, likesom de fleste kinesiske komponister på hans tid, å slå bro mellom klassisk europeisk musikk og kinesiske tradisjoner. Xian Xinghai har influert flere generasjoner av kinesiske musikere.

### Oppkallelser
Xinghai musikkonservatorium, opprinnelig Guangzhou musikkonservatorium, er oppkalt etter Xian Xinghai. I Guangzhou ligger også Xinghai konserthall.  En gate i Almaty i Kasakhstan er også oppkalt etter ham.

## Referanser
Littorina fabalis

***Littorina fabalis*** er et bløtdyr og tilhører sneglene i gruppen strandsnegler.  Denne arten er svært lett å forveksle med buttstrandsnegl. De to har fått navnet sitt fordi skallets spir er sammentrykt (butt). De to butte strandsneglene kan skilles fra hverandre på formen og skalltykkelsen på åpningen i sneglehuset og på utformingen av penis.

*Littorina fabalis* lever like under tidevannsonen vanligvis på sagtang, på 0-15&nbsp;meters dyp, er brungulspettete i fargen og er en ettårig snegl. Buttstrandsnegl, den andre norske arten av «butte strandsnegler», finnes høyere opp i tidevannssonen, helst der det vokser grisetang og blæretang og den er treårig, det vil si at man alltid vil kunne finne både små og voksne snegler.

## Systematisk inndeling

* bløtdyr (Mollusca)
** snegler   (Gastropoda Cuvier, 1797)
*** Orthogastropoda Ponder & Lindberg, 1996  [delvis: Prosobranchia ] 
**** delgruppe Caenogastropoda Cox, 1960
***** Orden Sorbeoconcha Ponder & Lindberg, 1997
****** delgruppe Hypsogastropoda Ponder & Lindberg, 199
******* delgruppe Littorinimorpha Golikov & Starobogatov, 1975
******** overfamilie Littorinoidea (Children, 1834)
********* familie strandsnegler (Littorinidae) 
********** slekt strandsnegler *Littorina* 
*********** ***Littorina fabalis*** Turton, 1825

## Referanser




## Eksterne lenker
* 
* Strandsnegler - www.miljolare.no
Albert Vogt

**François Charles Albert Vogt** (født 5. august 1874 i Genève, død 4. oktober 1942 samme sted) var en sveitsisk historiker og bysantinist.

Han ble presteviet som katolsk prest i 1899, og studerte så bysantinistikk i Paris under Charles Diehl. I 1908 tok han doktorgraden (*docteur ès lettres*) ved Sorbonne. Han var dosent i alminnelig historie, senere i nyere historie, ved det filosofiske fakultet ved universitetet i Fribourg i Sveits fra 1910 til 1921. Fra 1919 til 1928 var han erkeprest og sogneprest ved Notre-Dame-kirken i Genève.

Senere viet han seg igjen til bysantinistiske studier. Han utgav bl.a. en kommentert gresk-fransk utgave av første del av keiser Konstantinos Porphyrogennetos' seremonibok. Han utgav også arbeider om bysantinsk teater og Konstantinopels topografi.

I 1908 ble Vogt knyttet til arbeidet med *[[Dictionnaire d'histoire et de géographie ecclésiastiques]]*, sammen med Alfred Baudrillart (1859–1942) og oratoriepateren Urbain Rouziès (1872–1956). I 1910 grunnla han tidsskriftet *Analecta Gallicana, Revue d'Histoire de l'Église de France*.

## Verker (utvalg)
* Basile Ier, empereur de Byzance (867-886), et la civilisation byzantine à la fin du IXe siècle. Paris, Picard 1908
* Vie de S. Luc le stylite, in: Analecta Bollandiana 28 (1909), S. 5-56
* Le théâtre à Byzance et dans l'empire du IVe au XIIIe siècle I. Le théâtre profane. Bordeaux, Bière 1932
* Oraison funèbre de Basile I par son fils Léon VI le Sage. Éditée avec introduction et traduction par Albert Vogt et Irenée Haussherr. Roma, Pontificium Institutum Orientalium Studiorum 1932 (Orientalia Christiana 26,1)
* Constantin VII Porphyrogénète, Le Livre des cérémonies. Tome I. Livre I, Chapitres 1-46 /37). Texte établi et traduit par Albert Vogt; Commentaire. Livre I, Chapitres 1-46 (37) par Albert Vogt. Paris, «Les Belles Lettres» 1935; Tome II. Livre I, Chapitres 47 (38)-92 (83). Texte établi et traduit par Albert Vogt; Commentaire. Livre I, Chapitre 47 (38)-92 (83) par Albert Vogt. Ebd. 1939. 1940, Nachdr. 1967 u. ö. (Collection byzantine publiée sous le patronage de l'Association Guillaume Budé)
* L'hippodrome de Constantinople, in: Byzantion 10 (1935), S. 471-488

## Referanser


## Eksterne lenker
*
Urbain Rouziès

**Urbain Rouziès** (født 5. oktober 1872 i Morlhon (Aveyron), død 9. januar 1956 i Paris) var leder for biblioteket ved Institut catholique de Paris og en av grunnleggerne av *[[Dictionnaire d'histoire et de géographie ecclésiastiques]]*.

I 1894 trådte han inn i den katolske Oratoriekongregasjonen og ble presteviet i 1896.

Han ble i 1908 knyttet til arbeidet med *Dictionnaire d'histoire et de géographie ecclésiastiques*, sammen med Alfred Baudrillart (1859–1942) og Albert Vogt (1874–1942). Han var medutgiver av de tre første bindene.

Fra 1919 til 1944 var han bibliotekar ved Institut catholique de Paris.

## Referanser


## Eksterne lenker
*
Institut Catholique de Paris

**Institut Catholique de Paris** (ICP), uformelt omtalt som **la Catho**, er et katolsk universitet i Paris.

Det ble grunnlagt i 1875 og omfatter seks fakulteter: Teologi, litteratur, filosofi, sosialvitenskaper, pedagogikk og kanonisk rett.

Fakultetene er videre inndelt i 16 institutter, og universiteter omfatter også seks høyskoler og et presteseminar, séminaire des Carmes.

## Kjente lærere
*Alfred-Henri-Marie Baudrillart
*Edouard Branly
*Michel de Certeau
*Alfred Loisy
*Pierre Teilhard de Chardin
*Joseph Doré

## Kjente studenter
*Johann Werner Mödlhammer
*Moritz Csáky
*Alfons Deissler
*Rolf Kühn
*Joachim Kouraleyo Tarounga
*François Xavier Le Van Hong
*Jean-Marie Lustiger
*Joseph Nguyễn Chí Linh
*Gonzague de Reynold
*Michel de Certeau
*André Vingt-Trois

## Referanser


## Eksterne lenker
* Institut catholique de Paris
Svartkjølsnegl

**Svartkjølsnegl** (*Limax cinereoniger* (Wolf, 1803)) er et bløtdyr og tilhører de landlevende lungesneglene. Den er en av «nakensneglene» uten synlig skall og hører til i gruppen av kjølsnegler.

## Utseende
Svartkjølsnegl kan bli opptil 15 cm lang. Mørke eksemplarer av svartkjølsnegl kan være lik svartskogsnegl (*Arion ater*), men kan skilles fra denne på den tydelige kjølen, og at den har en hvit stripe under den ellers svarte foten. Som hos alle artene i familiegruppen kjølsnegler, har de en tydelig kjøl langs oversiden, bakerst på ryggen. Åndehullet er plassert bak midten av kappen. Den kan også forveksles med sin slektning boakjølsnegl, som også finnes i ensfargede varianter. Boakjølsnegl mangler imidlertid den tydelige lyse kjølen.

## Levevis
Svartkjølsnegl lever på land og finnes på fuktige enger krattskog og i åpen løvskog. De lever i stor grad av lav og enkelte typer sopp, slik som morkler.

Svartkjølsnegl er tvekjønnet, noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig.  De har kompliserte kjønnsorgan og de kjønnsmodne parer seg om våren.  Paring skjer på det stedet de møter hverandre. De befrukter hverandre samtidig. Ettersom de er tvekjønnet kan begge legge egg. 
 
Snegler dør vanligvis ikke lenge etter paring og egglegging. Utviklingen fra nyklekt snegl til voksen, kjønnsmoden, kan ta flere år.

## Referanser


## Eksterne lenker
*
5. serierunde i Tippeligaen 2008

**5. serierunde i Tippeligaen 2008** startet lørdag 26. april klokken 19:00 med Rosenborg mot Tromsø. Runden fortsatte med fem kamper søndag 27. april, fire kamper klokken 18:00 og én kamp 20:00. Runden avsluttet mandag 28. april klokken 19:00 med Viking mot Vålerenga.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Bodil Engen

**Bodil Engen** (født 31. mars 1950 på Gjøvik) er en norsk oversetter. Hun er nå bosatt på Harestua. 

Hun er utdannet cand.mag. med fagene nederlandsk, engelsk og tysk fra Universitetet i Oslo 1976, og har vært oversetter på heltid siden da. Hennes første oversettelse var *Medisinsk leksikon* i fem bind, Tiden forlag 1979. Hun har (pr. 2007) oversatt ca. 230 bøker, fra engelsk, nederlandsk, svensk, dansk og tysk. 

Engen har mottatt Kulturdepartementets oversetterpremie 1998 for *Med bare hendene* av Bart Moeyaert og *Rosen og svinet* av Anne Provoost. Hun fikk *IBBY Certificate of Honour for Translation* 2000 for *Rosen og svinet* av Anne Provoost. Hun mottok Bokklubbenes skjønnlitterære oversetterpris for 2008. Hun har også mottatt stipend fra Norsk Oversetterforening og Norsk kulturråd.

Noen andre oversettelser: *Livlegens besøk*, *Lewis reise* og *Blanche og Marie* av Per Olov Enquist, *Historien om Pi* av Yann Martel, *Cold Mountain* av Charles Frazier, Terningmannen av Luke Rhinehart og *Kaptein Corellis mandolin* og *Fugler uten vinger* av Louis de Bernières.

## Referanser
Morten Hansen (oversetter)

**Morten Hansen** (født 25. september 1972 i Drammen) er en norsk oversetter. Han er utdannet i engelsk, litteraturvitenskap, lingvistikk og oversettelse ved Universitetet i Oslo.

Han oversatte sin første bok (*Profetiens utvalgte* av David Eddings) i 1995 og har per 2024 oversatt om lag drøyt 140 bøker. Han oversetter fra engelsk og svensk, primært skjønnlitteratur, men også en del sakprosa.

Hansen fikk Kulturdepartementets oversetterpris 2004 for *Ønskelisten* av Eoin Colfer.

Noen andre representative oversettelser er:

* *Hjertets usynlige stormer* av John Boyne
* *Liseys historie* og *22.11.63* av Stephen King
* *Vindens navn* og *En vis manns frykt* av Patrick Rothfuss
* *USA – folkets historie* av Howard Zinn
* ''Marsboeren'' av Andy Weir
* *Det brennende landet* av Bernard Cornwell
* flere bøker i *[[Tidshjulet]]*-serien av Robert Jordan
* *Når det koker* av Bill Buford
* *Medium rå* av Anthony Bourdain
* *[[Artemis Fowl]]*-bøkene av Eoin Colfer
* *Mislykkede stater* av Noam Chomsky
* *Vrengt musikk* (nominert til Bookerprisen) av Tim Winton
* *Den siste lærling*-serien av Joseph Delaney

Hansen er medlem av Norsk Oversetterforening, hvor han har hatt flere verv, og Norsk faglitterær forfatter- og oversetterforening. Fra 2010 til 2015 var han redaktør for Oversetterbloggen.

## Eksterne lenker

* Morten Hansen i Norsk Oversetterforening
* Oversikt over Morten Hansens oversettelser på Norsk Oversetterforenings hjemmesider]
* Oversetterbloggen
Linn Øverås

**Linn Øverås** (født 14. desember 1962 i Paris) er en norsk oversetter.

Hun har hovedfag i engelsk 1996 fra Universitetet i Oslo med oppgaven *In Search of the Third Code: An Investigation of Norms in Literary Translation*. Hun fikk Kulturdepartementets oversetterpris for sin første oversettelse i 1995: *Den utvalgte* av Lois Lowry.

Blant bøkene hun har oversatt er:

* *V.* av Thomas Pynchon
* *Å lese i mørket* av Seamus Deane
* *Puste under vann* av Julie Orringer
* *Asyl* av Patrick McGrath
* *Et godt menneske* og *Fritt fall* av Nick Hornby
* *Sjelesøstre*, *Renkesmed* og *Nattevakten* av Sarah Waters
* *Kneleren* av André Brink
* *Bradshaw-variasjonene* og *Regn over Arlington Park* av Rachel Cusk

## Referanser
Lars S. Vikør

**Lars Sigurdsson Vikør** (født 30. april 1946 i Oslo) er professor i nordisk språkvitenskap, særlig nynorsk, dessuten ordboksredaktør og oversetter. Broren Knut S. Vikør er professor i islams historie.

Han er utdannet ved Universitetet i Oslo og Universitetet i Leiden (Nederland), med hovedfag i indonesisk fra 1977. Han behersker også nederlandsk. Han er professor i nordisk språkvitenskap ved Universitetet i Oslo. Vikør var prosjektleder med tittel hovedredaktør for Norsk Ordbok fra 1993, da han overtok etter Magne Rommetveit. I 2002 overtok Kristin Bakken prosjektlederoppgaven etter Vikør.

Vikør har skrevet bøker og artikler om språkplanlegging, språkpolitikk, språknormering, leksikografi og moderne språkhistorie. Han har også engasjert seg for samnorsken gjennom Landslaget for språklig samling. Vikør var medlem av Norsk språkråd 1996-2004.

Vikørs første skjønnlitterære oversettelse var *Men Marte då!* av Veronica Hazelhoff (1986). Han har pr. 2007 oversatt seks skjønnlitterære bøker, fra nederlandsk. Han fikk Bastianprisen for barne- og ungdomsbøker 1994 for *Kvifor sa vi ingenting?* av Jan de Zanger (1993), og Kulturdepartementets oversetterpris 2001 for *Bror* av Ted van Lieshout (2001). Andre representative oversettelser er *Om så med vald* av Jan de Zanger (1990), *Evolusjonsteorien og ost* av Bas Haring (2003) og *Bryllaup ved havet* av Abdelkader Benali (2005).

## Referanser


## Eksterne lenker
Gry Brenna

**Gry Brenna** (født 9. februar 1951) er en norsk oversetter og barnebokforfatter.

Hun er utdannet ved Norges landbrukshøyskole (1979) og har grunnfag i pedagogikk (1989) og russisk (1991).

Hun begynte som oversetter i 1995 og har oversatt 40 bøker pr. 2007. Hun oversetter fra engelsk, svensk og dansk. Gry Brenna fikk Kulturdepartementets oversetterpris for 1996 for oversettelsen av boka *Råte* av Trudy Krisher.

Brenna skrev barneboka *Spenn* i 2001.
## Referanser
Den internasjonale komité for Sikkerhetssonen i Nanjing

**Den internasjonale komité for Sikkerhetssonen i  Nanjing** ble opprettet høsten 1939 for å beskytte og lede Sikkerhetssonen i Nanjing. John Rabe, en tysk forretningsmann og medlem av Nazistpartiet var grunnleggeren. Han og andre utlendinger forsøkte å beskytte kinesiske sivile mot å bli drept av japanerne som inntok byen i desember 1937. Inspirasjon til opprettelsen av sonen hadde de fra Shanghai, der den franske jesuitten Robert Jacquinot de Besange noen måneder tidligere hadde oppnådd opprettelsen av en slik sone som gjennomgående ble respektert av japanerne.

Japanere respekterte ikke sikkerhetssonen fullt ut og foretok hyppige raid, men de fleste som tok tilflukt der, overlevde.

Japanerne trengte stadig vekk inn, og tok med seg kvinner som de voldtok og drepte, og menn som var i militær alder som de henrettet.

Man regner med at minst 200.000, kanskje 250.000, klarte seg gjennom de omfattende massakrene i Nanjing ved å oppholde seg innen sikkerhetssonen.

## Medlemmer av komiteen
*Eduard Sperling
*Ernest Forster
*George Ashmore Fitch
*James McCallum
*John Magee
*John Rabe
*Lewis S. C. Smythe
*Miner Searle Bates
*Minnie Vautrin
*P.R. Shields
*Robert O. Wilson

## Litteratur
* Eyewitness to Massacre: American Missionaries Bear Witness to Japanese Atrocities in, as seen in Google Books http://books.google.com/books?vid=ISBN0765606844&id=m5N3xUuOf6gC&pg=PR21&lpg=PR21&ots=yn9-AqQsjb&sig=7hmIb_F5XHRzWXHjIgxUQDkBqkU
Olaf Rynning-Tønnesen

**Olaf Rynning-Tønnesen** (født i Flekkefjord 22. desember 1901, død i Flekkefjord 3. mai 1982) var sjømann, handelsmann, barnebokforfatter, billedkunstner og kinosjef.

## Bakgrunn
Olaf Rynning-Tønnesen var sønn av kjøpmann Carl Magnus August Tønnesen (1866-1938) og Julie Margrethe Dorothea Dahl (1866-1924). Hans bror Christian Wilhelm Rynning-Tønnesen (1893-1963) var jurist og ble politimester i Kristiansand. Broren Sverre Rynning-Tønnesen (født i 1894) var fra 1945 telegrafdirektør i Oslo. En tredje bror, Håkon Dahl Rynning-Tønnesen (1898-1959), virket også som billedkunstner før han dro til USA og ble kontorsjef i et industriforetak i New York.

Olaf Rynning-Tønnesen gikk i Flekkefjord under kallenavnet «Boms».

## Utdannelse og yrkesliv
Han tok artium examen artium ved Kongsgård skole i Stavanger i 1921 og Krigsskolens nederste avdeling i 1922. I 1924 reiste han til sjøs, deretter bodde han en tid på Cuba før han studerte ved Columbia University i New York. I 1933 kom han tilbake til Flekkefjord, hvor han drev sitt eget firma fra 1934 og var kinosjef fra 1946.

Da Norge ble okkupert av tyske styrker våren 1940 deltok Olaf Rynning-Tønnesen i de innledende kampene mot okkupasjonsmakten på norsk jord. Han satt i krigsfangenskap i leiren Oflag XXI-C i Schildberg, Polen 1943-45. Etter krigen fikk han Deltagermedaljen for sin krigsinnsats.

Olaf Rynning-Tønnesen debuterte som forfatter i 1935 med *Cuba i brand, guttefortelling*, og skrev i alt 15 guttebøker, mange med handling fra sjøen (skoleskip, sjøspeidere) og fra krigstiden. Han fikk Kirke- og undervisningsdepartementets pris for *Sjøspeidernes hytte* (1954) og *Løp, Jan – løp!* (1955). Rynning-Tønnesen skrev også et hørespill for Radioteatret, revyviser, og artikler og noveller for ukepressen. Flere av bøkene er oversatt til svensk, dansk, tysk og engelsk.

Selv om han i dag er mer kjent som forfatter, virket Olaf Rynning-Tønnesen også som bildekunstner. Blant annet utsmykket han i 1922 veggene i «Esprit»-klubben i Flekkefjord, sammen med broren Håkon og kunstnerkollegaen Olaf Søyland.

## Litteratur
* Ingrid Terland. *Sørlandsforfattere gjennom tidene*. Vigmostad & Bjørke, 2002. ISBN 82-419-0277-8

## Referanser
Thomas Müller (kombinertløper)

**Thomas Müller** (født 1961 i Aschaffenburg) er en tysk tidligere kombinertløper som konkurrerte for Vest-Tyskland.

Han oppnådde sine største triumfer i lagkonkurranser. Under VM 1987 i Oberstdorf tok han gull i lagøvelsen sammen med Hans-Peter Pohl og Hermann Weinbuch. Året etter, under OL 1988 i Calgary ble det ny gullmedalje i lagøvelsen, denne gangen sammen med Pohl og Hubert Schwarz.

## Referanser


## Eksterne lenker
*
Hans-Peter Pohl

**Hans-Peter Pohl** (født 30. januar 1965 i Triberg i Schwarzwald) er en tidligere tysk kombinertløper. Hans-Peter Pohl er ekspertkommentator når TV-kanalen ARD sender kombinert.

Pohls største idrettslige meritter er VM-tittelen i lagøvelsen sammen med Hermann Weinbuch og Thomas Müller i Oberstdorf i 1987, samt OL-gullet i samme øvelse fra 1988 i Calgary (sammen med Thomas Müller og Hubert Schwarz).

## Referanser


## Eksterne lenker
*
Carry On (Chris Cornell-album)

***Carry On*** er det andre studioalbumet til Chris Cornell. Det ble gitt ut i 2007. Albumet fikk ganske dårlig kritikk forhold til hans debutalbum, *[[Euphoria Morning]]*. Sangen «You Know My Name» var lagd til den nye James Bond-filmen, *[[Casino Royale (2006)|Casino Royale]]*, i 2006.

## Sporliste
# «No Such Thing» (Cornell) – 3:44
# «Poison Eye» (Cornell) – 3:57
# «Arms Around Your Love» (Cornell) – 3:34
# «Safe and Sound» (Cornell) – 4:16
# «She'll Never Be Your Man» (Cornell) – 3:24
# «Ghosts» (Cornell) – 3:51
# «Killing Birds» (Cornell) – 3:38
# «Billie Jean» (Jackson) – 4:41
# «Scar on the Sky» (Cornell) – 3:40
# «Your Soul Today» (Cornell) – 3:27
# «Finally Forever» (Cornell) – 3:37
# «Silence The Voices» (Cornell) – 4:27
# «Disappearing Act» (Cornell) – 4:33
# «You Know My Name» (Cornell/Arnold) – 4:01
#;Bonusspor
# «Today» – (Cornell) – 3:03 – (Utgitt som bonusspor i UK og Japan)
# «Roads We Choose» (Cornell) – 3:51 – (Utgitt som bonusspor i UK og Japan)
# «Thank You» (Live From Stockholm) – (Utgitt som bonusspor i Japan)

## Eksterne lenker
*
Ebba Lind

**Ebba Lind** (født 27. mai 1928 - død 4. februar 2020) var en norsk barnebokforfatter.

Hun debuterte som så mange på den tiden i Barnetimen for de minste; med fortellinger om Per-Pål-Espen som kom i bokform i 1959 og 1960: *Per-Pål-Espen på Sommerøya* og *Per-Pål-Espen i Agategate*. Begge er oversatt til dansk. Hennes senere bøker om Belle (*Belle om våren*, 1981; *Sommer med Belle*, 1982 og *Høst er en trøst, sier Belle*, 1983) er memoaraktige bøker fra en tid som ligner forfatterens egen barndom. 

Hun fikk Kirke- og undervisningsdepartementets pris for den andre boka om Per-Pål-Espen. Tonje Strøm fikk illustratørprisen for begge bøkene.

## Bibliografi
* *Nei : fire om kvinner i forsvaret*, med Kari Borg Mannsåker, Birgit Borgersen Wiig og Bente Lund (1954)
* *Per-Pål-Espen på sommerøya* (1959)
* *Per-Pål-Espen i Agategate* (1960)
* *Per-Poul-Esben på sommerøen* (1960)
* *Per-Poul-Esben i Agategade* (1961)
* *Belle om våren* (1981)
* *Sommer med Belle* (1982)
* *Høst er en trøst, sier Belle* (1983)
* *Operasjon Rokk* (1990)

## Referanser


## Eksterne lenker
* Ebba Lind på biblioteksøk
Frie Faglige Internasjonale

**Frie Faglige Internasjonale** (**FFI**) (engelsk: *International Confederation of Free Trade Unions*) ble stiftet i London 9. desember 1949. Landsorganisasjonen i Norge var blant organisasjonene som deltok på stiftelsesmøtet.

Etter andre verdenskrig etablerte den vesteuropeiske og den russiske fagbevegelse den nye organisasjonen World Federation of Trade Unions (WFTU) som en samling av nasjonale fagbevegelser.

De russiske delegatene kom etter hvert i flertatt i WFTUs organer. Den amerikanske fagbevegelsen (CIO) og de vesteuropeiske fagorganisasjonene mente WFTU ble et talerør for russisk utenrikspolitikk. I januar 1949 meldte britiske TUC og amerikanske CIO seg ut av WFTU og noe som ble fulgt opp av mange av organisasjonens medlemmer. Landsorganisasjonen i Norge meldte seg ut av WFTU på organisasjonens kongress i mai 1949.

Etter Sovjetunionens fall fikk FFI også østeruopeiske medlemmer. FFI hadde i 2006 157 millioner medlemmer i 225 ulike organisasjoner i 148 ulike land og territorier.

1. november 2006 etablerte FFI og World Confederation of Labor (WCL) den nye organisasjonen International Trade Union Confederation (ITUC).

## Generalssekretærer
* 1949-1960 J.H. Oldenbroek
* 1960-1967 Omer Becu
* 1967-1971 Harm G. Buiter
* 1972-1982 Otto Kersten
* 1982-1992 John Vanderveken
* 1992-1994 Enzo Friso
* 1995-2006 Bill Jordan

## Kilder
* Konrad Nordahl: Med LO for friheten (Tiden, 1969)
* FFIs hjemmesider icftu.org
## Eksterne lenker
*
Kim Fupz Aakeson

**Kim Fupz Aakeson** (født 1958) er en dansk forfatter og illustratør. Aakeson har en stor produksjon innenfor et vidt spekter av litterære sjangre, og han har vært en toneangivende forfatter av danske barnebøker og filmer på 1990- og 2000-tallet.

Aakeson debuterte som tegneserietegner med albumet *Gå løs på livet* i 1982. I 1984 kom hans første bok, barneboka *Hvem vover at vække guderne*, og han  har siden skrevet både noveller og romaner. Han var også en tid frilans illustratør for en rekke aviser i Danmark. Han har dessuten arbeidet som dramatiker og levert stykker til bl.a. Ålborg Teater og det danske Radioteatret. 

Etter at Aakeson fullførte manuslinja ved Filmskolen i København i 1996, har han laget manuskripter til både novelle- og spillefilmer.

## Bibliografi
### Utgivelser på norsk
* *Noe gikk galt*. Ungdomsbok, Aschehoug, 1993
**Den gangen onkel Kulle ble sprø*. Høytlesningsbok, Gyldendal 1995
* *Sallies historier*. Høytlesningsbok, Gyldendal 1996
* *Papegøyeplunder*. Høytlesningsbok, Gyldendal 1997
* *Supersvend*. Høytlesningsbok, Gyldendal 1997
* *Didriksen-detektivene*. Høytlesningsbok, Gyldendal 1998
* *Nissen som ville bli berømt*. Høytlesningsbok, Gyldendal 1999
* *Livet er hva man gjør det til*. Ungdomsbok, Gyldendal 2000
* *Kong Karsten*. Barnebok, Gyldendal 2011
* *Søndag*. Bildebok med Eva Eriksson, Gyldendal 2012

## Filmografi (utvalg)
### Manus
* 2023 – *[[Huset (TV-serie)|Huset]]* (TV-serie) – hovedforfatter
* 2010 – *[[En ganske snill mann]]*
* 2009 – *[[Den eneste ene]]*
* 2005 – *[[En Soap]]*

## Priser og utmerkelser (utvalg)
* 2011 – *[[Kulturdepartementets forfatterpris for barne- og ungdomsbøker]]*
* 2010 – *[[Danske Dramatikeres Hederspris]]*
* 2010 – *[[Gyldendals Barnebokpris]]*
* 2005 – *[[Gyldendals boklegat for barnebokforfattere]]*
* 1990 – *[[Kulturdepartementets forfatterpris for barne- og ungdomsbøker|Kulturministeriets Børnebogs-pris]]* for *Dengang min onkel Kulle blev skør og Stor og stærk*

## Referanser


## Eksterne lenker
* Bogrummet.dk – Bibliografi og anmeldelser (på dansk) 
*
Diokletians termer

**Diokletians termer** var et stort romersk badeanlegg i Roma fra omtrent 300 e.Kr. Deler av stedet – hallen for bad med lunkent vann, *tepidarium* – ble bygget om til kirken *Santa Maria degli Angeli e dei Martiri* (= englenes og martyrenes  jomfru Maria) rundt 1560. De resterende delene av Diokletians termer inngår i *Museo Nazionale Romano*, og inneholder mye antikk skulptur.

## Ombyggingen til kirke
I 1516 under restaureringen av en kirke i Palermo som var viet til karmelittmunken og martyren San Angelo, ble det avdekket en freske som viste de syv erkeenglene ved Guds trone. San Angelo måtte vike plassen for dyrkelsen av de syv: Mikael, Gabriel, Rafael, Uriel, Jehudiel, Barakiel (av *barak* = lyn) og Sealthiel. Ifølge overleveringen skulle en fransiskanermunk ha mottatt denne navnelisten i en åpenbaring. De fire første navnene var velkjente, men de tre siste stammet fra jødisk apokalyptikk og tilhørte ikke kristen tradisjon. Kirkens prest, Antonio del Duca, viet sitt liv til å spre dyrkelsen av erkeenglene, og dro til Roma for å overtale pave Paul 3. til å bygge en kirke til deres ære. Duca så allerede for seg at ruinene av Diokletians termer var velegnet til dette. Paven var ikke like overbevist, og først i 1560, da Pius 4. var pave, ble planen iverksatt. Den aldrende Michelangelo fikk i oppdrag å omdanne ruinene av et badeanlegg til en kirke, men rakk bare å tegne utkastene, som senere arkitekter gjorde om på. Dette ble den første av en rekke Englenes Maria-kirker som ble reist i Italia.

## Referanser


## Eksterne lenker
*
Brisantgranat

**Brisantgranaten** er en artillerigranat som består av en relativt tynn kapsel, med stor sprengladning. Den ble utviklet på 1800-tallet, og ble brukt med forskjellige tennhoder etter hva som var målet. Innholdet kunne være rent eksploderende, eller tilsatt brennende stoff.

Uttrykket *brisant* (eksploderende) brukes for å skille typen fra kaldgranaten, som bare består av metall, og trenger gjennom eller knuser det den treffer.
Cheikh Anta Diop

**Cheikh Anta Diop** (født 1923, død 1986) var en senegalisk historiker, som kom med en teori om et felles egyptisk-negroid afrikansk kultursamfunn. Kultursamfunnet skulle ha sitt opphav i øvre Nilen, og var noe tilsvarende det indoeuropeiske fellesskapet.

## Bibliografi
* *Nations nègres et culture* (1954, ny utgave i 1978)

## Referanser
Marit Kalstad

**Marit Kalstad** (født 30. september 1931, død 25. november 2016) var en norsk barnebokforfatter.

Kalstad debuterte i 1961 med *Vikar søkes*, og skrev åtte bøker. Hun fikk Kirke- og undervisningsdepartementets pris for *Drømmeringen* (1964), om det å få en lillesøster med Downs syndrom. I romanene sine skildret hun realistisk og samfunnskritisk vanskelige sosiale problemer. I *Mona og Helge* skrev hun om hvordan tenåringsgraviditet fører til at to ungdommer blir nødt til å gifte seg. Hennes siste bok *Week-end blues* (1973) er en besk skildring av pendlertilværelsens virkning på en familie og tar opp debatten om norsk medlemskap i EF. Hun vant Dammprisen for den. Alle hennes bøker utkom på Damm, med unntak av debutboken som ble utgitt av Gyldendal. Bøkene hennes er oversatt til svensk, dansk og tysk.

I tillegg til å ha arbeidet som journalist, bokanmelder og oversetter av barne- og ungdomsbøker jobbet hun også en tid som lærervikar og studierektor ved Gjøvik friundervisning. Hun tok examen artium i 1950. Hun var styremedlem i Ungdomslitteraturens forfatterlag (Ulf), og aktivt medlem av Oppland forfatterforening.

## Bibliografi
* *Vikar søkes*, ungdomsbok (1961)
* *Mona og Helge*, ungdomsbok (1962)
* *Drømmeringen*, barnebok (1964)
* *Det tomme huset*, barnebok (1965)
* *Åmund*, barnebok (1967)
* *Vannskrekk*, barnebok (1969)
* *Sommeren med Electric*, ungdomsbok (1971)
* *Week-end blues*, ungdomsbok (1973)

###### Antologier

* *Hilsen fra Oppland: Et litterært tverrsnitt fra Bjørnson til Sandemo*, Oppland forfatterlag, 1991
**Barn i Norge*, Faktum forlag, 1994

## Referanser


## Litteratur
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8

## Kilder
* Presentasjon av Marit Kalstad i Forfatterkatalogen på Forfattersentrums nettsider
Thor Erdahl

**Thor Erdahl** (født 1951) er en norsk maler og grafiker, som bor i Kabelvåg. Sammen med Inger Anne Nyaas driver han Galleri lille Kabelvåg.

Han er utdannet fra SHKS 1969–1972 og Kunstakademiet 1972–1978. Han debutrte på Høstutstillingen i 1974.

Han fikk Kirke- og undervisningsdepartementets billedbokpris for *Storm over Utvær* (1980), som han laget sammen med Kjell Sandvik.

Thor Erdahl har også blant annet utsmykket Kabelvåg torg, Farmasibygget ved Universitetet i Tromsø og hurtigruteskipene Fram, Trollfjord og Kong Harald. I 2003 var Thor Erdahl festspillutstiller under Festspillene i Nord-Norge. Han er innkjøpt av Nasjonalgalleriet, Norsk kulturråd, Riksgalleriet, Nordnorsk kunstmuseum, Oslo kommunes kunstsamlinger m.m. 

Uttrykket i bildene til Thor Erdahl preges av landskapet i Lofoten.

## Separatutstillinger
* Galleri 71 Tromsø (1978) 
* Galleri Norske Grafikere Oslo (1979) 
* Galleri Haugtussa Haugesund (1979) 
* "Storm over utvær" Svolvær bibliotek (1980) 
* Melbu Kunstforening (1981) 
* Festspillene i Nord-Norge Harstad (1981) 
* Skiens Kunstforening (1982) 
* Galleri 1B Bodø (1983) 
* SKINNs vandreutstilling (1985) 
* Aalesunds Kunstforening (1986) 
* Tromsø Kunstforening (1989) 
* Kulturpalasset i Murmansk Russland (1990) 
* Nordnorsk Kunstnersentrum Svolvær (1990) 
* Galleri Tornhuset Luleå- Sverige (1990) 
* Galleri Norske Grafikere Oslo (1994) 
* Tromsø Kunstforening (1995) 
* Bodø Kunstforening (1995) 
* Molde Kunstforening (1996) 
* Hamsundagene Hamsunsenteret Hamarøy (1998) 

## Utsmykninger
* Volden sykehjem Bodø (1982) 
* Leknes rådhus Vestavåg (1983) 
* Telehuset i Bodø (1984) 
* Longyearbyen skole Svalbard (1986) 
* Velferdsbygget Lakselv (1987) 
* Storfosshei alders- og sykeheim Mo i Rana (1990) 
* Bodø nye lufthavn (1990) 
* Universitetet i Tromsø (1998) 
* Kongsbakken videregående skole Tromsø (1999) 

## Innkjøpt av
* Nordland Sentralsykehus Bodø 
* Nordnorsk Kunstmuseum 
* Troms fylkeskommune 
* Oslo kommunes kunstsamling 
* Hurtigruta "Kong Harald" 
* Nasjonalgalleriet 
* Norsk kulturråd 
* Riksgalleriet 
* Harstad bibliotek 
* Cruiseskipet "Norway" 
* Luleå Kunstforening Sverige 
* Skiens Kunstforening 
* Harstad sykehus 
* Hammerfest sykehus 
* Universitetet i Tromsø 
* Regionssykehuset i Tromsø 

## Undervisning
* Kunstskolen i Kabelvåg (1985–1987) 
* Kunstskolen i Kabelvåg (1993–1996) 

## Års- eller landsdelsutstilling
* Den Nord-Norske Kunstutstilling (1972) 
* Høstutstillingen (1974) 
* UKS Vårutstilling (1974) 
* Høstutstillingen (1984)

## Referanser
Verdensrankingen i snooker 1990/1991

**Verdensrankingen i snooker 1990/1991** er verdensrangeringen av de 32 beste snookerspillerne i verden for sesongen 1990/1991. 

Rangeringen er basert på prestasjonene spillerne gjorde de to foregående sesongene, altså sesongene 1988/1989 og 1989/1990.

## Rankingen

## Kilder
*Oppsett hos cajt.pwp.blueyonder.co.uk
Svend Otto S.

**Svend Otto Sørensen** (født 2. juni 1916 i København, død 25. mai 1996) var en dansk tegner, illustratør og forfatter. Han ble særlig kjent for sine lette tegninger i tradisjonell akvarellstil til en lang rekke bildebøker for barn.

Svend Otto S. studerte flere år i København på 1930-tallet og siden ved St. Martins School of Arts and Craft i London i 1938. Han tegnet bokomslag og ukebladsillustrasjoner før han på 1950-tallet begynte å illustrere barnebøker. Svend Otto S. hadde en stor produksjon av bokillustrasjoner, deriblant flere til eventyr av H.C. Andersen og Brødrene Grimm. Han mottok H.C. Andersen-medaljen i 1978 for sitt omfattende arbeid.

## Referanser


## Eksterne lenker
* Kort biografi (nedlastbart pdf-dokument på dansk)
Bergen Kunsthall

**Bergen kunsthall** er et offentlig støttet kunstgalleri i Bergen. Kunsthallen ligger langs Lille Lungegårdsvann i Bergen sentrum, mellom bygningene til Stenersens samlinger og Rasmus Meyers samlinger. Kunsthallen var tidligere kjent som, og eies fortsatt av Bergens kunstforening, og galleriet ble omdefinert til «kunsthall» i 2001. Den nåværende funksjonalistiske bygningen er tegnet av arkitekt Ole Landmark, og ble innviet i 1935 som Bergens kunstforenings nybygg.

Bergens kunstforening fikk våren 1941 beskjed om å fraflytte, siden bygget skulle tas i bruk som tysk postkontor. 9. april 1941 kom det tyske soldater til bygningen som raskt ble tilpasset formålet, blant annet med flere vinduer i førsteetasjen ut mot Rasmus Meyers allé. Men lokalene ble likevel funnet uegnet, og alt 26. mai 1941 fikk foreningen bygget sitt tilbake.

## Bruk
Bergen Kunsthall er et kjent visningssted for samtidskunst i Norge, med mål om å være en markant aktør i formidling og produksjon av nasjonal og internasjonal samtidskunst. Kunsthallen er delt inn i tre avdelinger: *Kunsthall, NO5* og *Landmark*.

Kunsthallen og Landmark mottok våren 2009 Kritikerlagets nyinnstiftede pris for sin virksomhet for og med samtidskunst.

Kunsthallen består av fire utstillingssaler hvor institusjonen presenterer sine hovedprosjekter. Her vises hovedsakelig egenproduserte utstillinger.

## Virksomheten
Virksomheten er i hovedsak konsentrert om produksjon av utstillinger og prosjekter, formidling, presentasjon og salg av samtidskunst. I tillegg er utvikling av et lokalt, nasjonalt og internasjonalt nettverk, samt konsulentbistand til offentlige og private bedrifter og omvisninger for skole, offentlige instanser og private bedrifter, viktige deler av Kunsthallens aktiviteter.

Festspillutstillingen vises hver vår på Bergen Kunsthall. Utstillingen både kurateres og produseres av Bergen Kunsthall, og åpner samtidig som Festspillene i Bergen.

## Referanser


## Eksterne lenker
* 
*  Bergen Kunsthall på Kulturnett
Snatch

***Snatch*** er en britisk krimkomedie fra 2000, skrevet og regissert av Guy Ritchie.

Handlingen er lagt til Londons kriminelle underverden, med Brad Pitt, Benicio del Toro, Vinnie Jones og Jason Statham i hovedrollene.

## Medvirkende
* Jason Statham – Turkish
* Alan Ford – Brick Top Polford
* Brad Pitt – Mickey O'Neil
* Vinnie Jones – Bullet Tooth Tony
* Dennis Farina – Abraham 'Cousin Avi' Denovitz 
* Benicio del Toro – Franky Four Fingers
* Jason Flemyng – Darren
* Damien Norie – Don Norie

## Referanser


## Eksterne lenker
*
Sjeherasad

:*Shahrazad og Scheherazade redirigeres hit, for andre betydninger (uansett stavemåte) se [[Scheherazade (andre betydninger)]]*

**Sjeherasad** (persisk: ‏شهرزاد‎ *šahrzād*, betyr «av høy byrd») er den kvinnelige hovedpersonen og eventyrfortelleren i rammefortellingen i den arabiske/persiske eventyrsamlingen *[[Tusen og en natt]]*.

I denne samlingen fortellinger er det en persisk konge som gifter seg med en ny jomfru hver kveld, og som halshogger den nye konen når morgenen kommer. En kveld ber den onde kongen om å få en av tjenestemennenes døtre, Sjeherasad. Hun kommer inn i kongens kammer og begynner å fortelle en historie. 

Kongen ligger lys våken og lytter, og når historien er ferdig, vil han ha en til. Men Sjeherasad sier nei, det gryr av dag og de har ikke mer tid. Hun lover å fortelle en ny historie natten etter, enda bedre enn den første. 

På denne måten overlever Sjeherasad, natt etter natt, mens kongen i spenning venter på neste fortelling. 1001 netter senere har ikke kongen bare blitt underholdt, men fortellingene har også gitt ham visdom og bedre moral. Ved å fortelle historier redder Sjeherasad ikke bare sitt eget liv, men også livet til mange andre som spares for kongens vrede.

## Eksterne lenker
* 
*  The Arabian Nights Entertainments — Project Gutenberg